ખાસ કરીને અબુ આઝમીના વિવાદાસ્પદ નિવેદનનો ભારે વિરોધ કરવામાં આવ્યો છે. અબુ આઝમીએ આ અંગેના પોતાના નિવેદનમાં કહ્યું હતું કે, 'યુવતીઓએ આવા કપડા પહેરી મોડી રાતે પોતાના પતિ કે ભાઇ વિના પાર્ટી કરવા બહાર ન જવું જોઇએ.' સાથે જ તેમણે ઉમેર્યું હતું કે, 'આજના મોડર્ન જમાનામાં છોકરીઓ જેટલી નગ્ન દેખાય તેટલી જ તેને વધુ ફેશનેબલ માનવામાં આવે છે.' આબુ આઝમી દ્વારા કરાયેલા આ નિવેદન સામે બોલિવૂડ સ્ટાર્સે તેમજ અન્ય લોકોએ પણ ભારે વિરોધ નોંધાવ્યો છે. વરુણ ધવન, ફરહાન અખ્તર, ઋચા ચઢ્ઢા, શ્વેતા પંડિત, ઇશા ગુપ્તા જેવા બોલિવૂડ સ્ટાર્સે ટ્વીટરનો આધાર લઇ અબુ આઝમીના આ નિવેદનને વખોડી કાઢ્યું છે.